Държавен вестник, бр. 28, 2014 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  28
(2) Програмите и проектите по ал. 1 се раз­
работват съгласно изискванията на наредбата 
по чл. 171 ЗКН.
(3) Програмите и проектите по ал. 1 задъл­
жително се съгласуват по реда на чл. 84 ЗКН.
Чл. 25. Музеите, на които е предоставено 
право на управление върху недвижими културни 
ценности, могат да организират постоянни или 
временни експозиции с визуални и текстови 
материали и други средства, предоставящи 
информация за недвижимата културна ценност 
и нейната научна и културна стойност.
Раздел ІІ
Обозначаване на недвижими културни
ценности
Чл. 26. (1) Държавата осигурява трайно 
обозначаване на недвижимите културни цен­
ности, вписани в Списъка на световното кул­
турно наследство с идентификационни табели, 
които задължително съдържат: емблемата на 
Световното наследство, логото на ЮНЕСКО 
и датата на вписването им в Списъка на све­
товното наследство от Комитета за Световно 
наследство към ЮНЕСКО.
(2) Собствениците на НКЦ с категория 
„национално значение“ осигуряват трайното 
им обозначаване.	
(3) Собствениците на НКЦ, извън случаите 
на ал. 2, могат да извършват обозначаването 
им по своя инициатива.
(4) Видът и съдържанието на знака на иден­
тификационните табели по ал. 1 и знаците за 
обозначаване по ал. 2 и 3 се изработват по 
образец, утвърден от министъра на културата, 
и задължително съдържат:
1. име и локализация на обекта; 
2. датировка; 
3. категория и класификация и данни за 
акта, с който е предоставен статут на недви­
жима културна ценност;
4. текстова и/или графична информация, 
разкриваща тяхното културно, историческо 
и/или художествено значение.
Чл. 27. (1) Монтирането на идентификацион­
ните табели в границите и/или охранителните 
зони на НКЦ се извършва след съгласуване на 
проектна документация по реда на чл. 84 ЗКН.
(2) Проектната документация по ал. 1 за­
дължително съдържа информация относно: 
местоположението, вида (материал, цвят), 
съдържанието и размерите на идентифика­
ционните табели и на носещите ги елементи, 
композицията на знака и на текстовата ин­
формация върху табелата, както и начина на 
монтиране.
Раздел ІІІ
Достъп до недвижими културни ценности
Чл. 28. Държавата, общините и частните 
лица гарантират равен достъп на всяко лице 
до НКЦ. 
Чл. 29. (1) Собствениците, концесионерите и 
ползвателите на НКЦ са длъжни да осигуряват:
1. достъп и съдействие на компетентните 
органи при осъществяване на правомощията 
им, посочени в ЗКН;
2. публичен достъп, когато ползването на 
НКЦ е свързано с експозиционна дейност;
3. безплатен публичен достъп до НКЦ за 
целите на научноизследователската дейност, 
при условие че не се пречи на нормалното є 
ползване и не се увреждат законни интереси.
(2) Достъп до археологически обект се оси­
гурява на компетентните органи и на лицата, 
получили разрешение за извършване на теренно 
проучване, при условията на чл. 161а ЗКН.
Чл. 30. Редът за посещения в случаите на 
чл. 29, ал. 1, т. 2 се обявява публично чрез 
интернет страницата или на общодостъпно 
място в непосредствена близост или в имота, 
в който се намира културната ценност. 
Чл. 31. (1) Собствениците, концесионерите 
и ползвателите на НКЦ, когато осигуряват 
достъп с цел експозиционна дейност, могат да 
реализират приходи от входни билети.
(2) Публичен достъп до експонирана ар­
хеологическа НКЦ, когато е разположена в 
имот – частна собственост, се осъществява 
след съгласие на собственика на имота и при 
спазване на предписанията за нейното опазване. 
(3) За осигуряване на достъп до археологи­
ческа недвижима културна ценност се прилагат 
условията съгласно чл. 23 – 30.
Чл. 32. Условията за достъп на хора с ув­
реждания до експонирани НКЦ или до раз­
положени в тях експозиции се предвиждат в 
програмите и проектите по чл. 24.
Чл. 33. (1) Достъп до НКЦ с цел нейно 
кратковременно ползване извън предназначе­
нието є (изнасяне на концерти, представления, 
заснемане на филми и др.) се осъществява при 
спазване на предписанията за опазване и при 
следните условия:
1. в случаите, когато не се предвиждат 
намеси в границите на културната ценност, 
след становище от Националния институт за 
недвижимо културно наследство (НИНКН) 
въз основа на представено писмено заявление; 
към заявлението се прилагат:
а) подробно описание на планираните 
дейности; 
б) писмено съгласие на собственика, кон­
цесионера или ползвателя на НКЦ, а за архео­
логическа НКЦ – и на собственика на имота, 
в който е разположена – за осъществяване на 
дейностите по буква „а“;
2. в случаите, когато се предвиждат намеси 
и други дейности, попадащи в приложното 
поле на чл. 83, ал. 1 ЗКН – след съгласуване 
по реда на чл. 84 ЗКН;
3. в случаите, когато ползването е свързано 
със създаване, използване и разпространяване 
на изображения на културната ценност – до­
говор за създаване, използване и разпростра­
нение на изображение, сключен на основание 
чл. 179, ал. 2 ЗКН.
(2) Становището по ал. 1, т. 1 се издава в 
14-дневен срок.